પાર્ટી-ઍનિમલ હોય એના માટે બ્રાઉન મસ્કરા એક અનિવાર્ય ઍક્સેસરીની જગ્યાએ છે. નાઇટ-પાર્ટીમાં બધામાં અલગ તરી આવવા માગતા હો તો બીજા એકેય શેડના મસ્કરામાં ઊંડા ઊતર્યા વિના ગોલ્ડન કલરના મસ્કરાને અપનાવી લો. દરેક પ્રકારની આંખોની રંગત વધારવામાં એનો જોટો જડે એમ નથી. સામાન્ય દિવસોમાં કલરફુલ મસ્કરાનો ઉપયોગ કરીને ન્યુ લુકનું સાહસ ન ઉપાડવા માગતા હો તો પણ પાર્ટીમાં તો આ મસ્કરા કરીને તમે તમારી શોભા વધારવાનું જ કામ કરશો એમાં શંકાને સ્થાન નથી.